<classify> SHIRIKA la Viwango Tanzania TBS limewakamata wafanyabiashara sita wa bidhaa za vilainishi, ambavyo havina viwango vya ubora katika maduka mbalimbali jijini Dar es Salaam.Pia limekamata maboksi 56 za mafuta ya breki aina ya DOT 3 yenye thamani ya Sh milioni 10. Mafuta hayo yanatajwa kusababisha hitilafu kwenye mfumo wa breki, hivyo yamepigwa marufuku na shirika hilo kutumika nchini.Madhara makubwa yanasababishwa na mafuta hayo kwa watumiaji ni kusababisha breki za magari kufeli kutokana na joto la kwenye injini.Akizungumza Dar es Salaam mwishoni mwa wiki, Mkaguzi wa TBS, Simon Emmanuel, alisema;Tunawashauri wenye magari kuwa mafuta ya breki wanayotakiwa kutumia ni DOT 4 na DOT 5 na si ya DOT 3 ambayo tayari tumeshayazuia kutumika nchini.Alisema mafuta hayo yalizuiliwa kutumika nchini tangu mwaka 2016, lakini wafanyabiashara ambao si waaminifu wamekuwa wakiendelea kuingiza kinyemela kwenye soko nchini na kuwauzia watumiaji.Tutahakikisha tunawachukulia hatua za kisheria wasambazaji na waingizaji wa mafuta haya. Tutawadhibiti ipasavyo, alisema.Kwa upande wa wafanyabiashara ambao tayari wamekamatwa wakiuza bidhaa hizo, alisema watafikishwa mahakamani kwa mujibu wa sheria.Kwa upande wa virainishi vya mitambo vilivyokamatwa, Emmanuel alisema mafanikio hayo yanatokana na msako wa kushitukiza unaofanywa kwenye masoko.Alisema shirika hilo litaendelea na msako  <topic>: KITAIFA 